|  |  |
| --- | --- |
| Формуляр за частична предварителна оценка на въздействието\*  (Приложете към формуляра допълнителна информация/документи) | |
| **Институция: Министерство на труда и социалната политика** | **Нормативен акт: Проект на Закон за изменение и допълнение на Закона за здравословни и безопасни условия на труд** |
| **За включване в оперативната програма на Министерския съвет за периода: 01 юли – 31 декември 2017 г. …………………………………………….** | **Дата: 28.07.2017 г.** |
| **Контакт за въпроси: Калина Петкова** | **Телефон: 8119539** |
| **1. Дефиниране на проблема:**  *1*.*1. Кратко опишете проблема и причините за неговото възникване. Посочете аргументите, които обосновават нормативната промяна.*  Чрез проекта на Закон за изменение и допълнение на Закона за здравословни и безопасни условия на труд (ЗИД на ЗЗБУТ) се цели решаване на следните проблеми:   * Необосновано висока административна тежест на законовото задължение за подаване на уведомление в териториалните дирекции „Инспекция по труда“, с което се удостоверява липса на промяна на обстоятелствата, подлежащи на деклариране по чл. 15, ал. 1 на ЗЗБУТ; * Липсват критерии за качество и контрол върху услугата, която предоставят службите по трудова медицина на работодателите; * Дублиране на функциите на Националния съвет за инспектиране на труда (НСИТ) и на Националния съвет по условия на труд (НСУТ) към министъра на труда и социалната политика.   *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  **Подаването на писмени уведомления по чл. 15, ал. 3 от ЗЗБУТ създава административна тежест на юридическите и физическите лица,** които са задължени ежегодно да удостоверяват липсата на промени през предходната година, относно: местонахождението; вида и характера на производствената дейност на предприятието; броя на работниците; условията на труд; рисковите фактори и мерките, които гарантират недопускането на аварии и злополуки. Уведомленията не съдържат данни, които биха могли да бъдат източник на информация при извършването на контролната дейност или при идентифицирането на обектите на контрол. В тази връзка процесът на администриране ненужно се натоварва с обработка на документи, които не се използват. Източник на информация както за нуждите на контрола, така и за анализ на състоянието на условията на труд в предприятията е годишната декларация по чл. 15, ал.1 на ЗЗБУТ, която задължените лица подават първоначално и при промяна на декларираните обстоятелства. В тази връзка, е целесъобразно задължените лица да подават само годишни декларации, което не може да се осъществи без промяна в закона.  ЗЗБУТ задължава всички работодатели да осигуряват обслужване на работещите от регистрирани **служби по трудова медицина (СТМ)**. СТМ са юридически или физически лица, регистрирани по Търговския закон, по Закона за кооперациите или по Закона за юридическите лица с нестопанска цел за обслужване на работещи. Основните дейности/услуги, които осъществяват са свързани с консултации и помощ на работодателите при планирането и организирането на дейностите за: осигуряване и поддържане на здравословни и безопасни условия на труд; укрепване на здравето и работоспособността на работещите във връзка с извършваната от тях работа; приспособяване на работата към възможностите на работещия, като се отчита неговото физическо и психическо здраве и др. В законодателството липсват измерими критерии и изисквания за тяхната дейност, в т.ч. и за качество, което води до: смесване на дейностите по превенция на рисковете на работното място и медицински дейности; формални оценки на професионалните рискове; формално наблюдение, анализ и оценка на здравното състояние във връзка с условията на труд на всички обслужвани работещи; ниско професионално-квалификационното равнище на специалистите от СТМ; неефективен контрол върху дейността им; слаба мотивация от страна на работодателите за осигуряване на трудово-медицинско обслужване на работниците и служителите. Все по-често се налага извода, че качеството на услугите, предоставяни от СТМ не отговаря на очакванията на потребителите, т.е. работодателите и работещите. Практиката показва, че при подобни проблеми, решение с доказана ефективност е прилагането на стандарти за качество на услугите. За да бъдат въведени стандарти относно дейността на СТМ е необходимо да се създаде законодателна основа за тяхното разработване и утвърждаване.  Определените в ЗЗБУТ изисквания за образование към лицето с техническо образование от минималния състав на СТМ, позволява да се прави субективна оценка, тъй като разпоредбата е обща и не съответства на областите, определени в Класификатора на областите на висше образование и професионалните направления. Това затруднява процеса на регистрация на СТМ от една страна, а от друга – създава риск от включване в състава на службите лица, които не притежават необходимите образование и квалификация. В тази връзка се предлага прецизиране на изискванията за образование към лицето с техническо образование, съгласно Класификатора на областите на висше образование и професионалните направления.  Сравнителен анализ на функциите и състава на **Националния съвет за инспектиране на труда и на Националния съвет по условия на труд** показва, че те са консултативни съвети (към министъра на труда и социалната политика) на национално ниво в областта на една политика - за осигуряване на здравословни и безопасни условия на труд. И двата съвета са изградени на трипартитен принцип. Като постоянен орган за осъществяване на координация, консултации и сътрудничество при разработването и осъществяването на политиката за осигуряване на здравословни и безопасни условия на труд на национално равнище, една от функциите на Националния съвет по условия на труд е да координира дейността на органите, на които е възложено упражняването на контрол в областта на условията на труд. (чл. 39, ал. 1 и чл. 40, т. 5 от ЗЗБУТ). В този смисъл, е налице **дублиране с функциите** на НСИТ. Тъй като и двата съвета са създадени със закони: Закона за здравословни и безопасни условия на труд и Закона за инспектиране на труда, **не е възможно оптимизирането да се реализира без да се променят тези закони**.  *1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*  Последващи оценки на въздействието на ЗЗБУТ не са правени, тъй като задължението за извършване на оценка на въздействието е от 04.11.2016 г.  Проблемите, свързани с качеството на дейността на СТМ са обсъждани на много събития – конференции в областта на БЗР, в т.ч. „Национална конференция, посветена на качеството на услугите, предоставяни от Службите по трудова медицина“ (София, 3 декември 2010 г.) заседания на НСУТ, на Комисията за регистрация на СТМ и др. С решение на НСУТ (Протокол № 74 от 15.12.2010 г.) се предлага да се предприемат спешни мерки за подобряван качеството на дейността на СТМ, сред които е и разработването на стандарти за дейността на СТМ.  Анализът на дейността на НСИТ и НСУТ е намерил отражение в препоръките на Министерския съвет (Писмо Изх. № 02.42-23 от 29.01.2015 г.) и препоръките от извършен одит на дейността по БЗР от Сметната палата през 2016 г за предприемане на действия за оптимизиране на консултативните съвети на национално ниво.  Независимо, че не са извършвани последващи оценки на въздействието относно регулациите, свързани с прилагането на ЗЗБУТ, посочените констатации, решения и препоръки показват, че е обоснована необходимостта от предложените промени на ЗЗБУТ. | |
| **2. Цели:**  *Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?*  Основните цели, които си поставя проекта на ЗИД на ЗЗБУТ са:  **Намаляване на административната тежест чрез отмяната на задължението за подаване на уведомлението по чл. 15 от ЗЗБУТ.**  Предполага се, че изменението ще даде отражение още през 2018 г., тъй като в срок до 30 април работодателите са длъжни да подадат уведомления, ако през 2017 г. не са настъпили промени по смисъла на закона и Наредба № 3 от 2010 г. за формата, съдържанието, реда и начина за подаване и съхраняване на декларацията по чл. 15, ал. 1 от ЗЗБУТ. По данни от ИА ГИТ около 160 000 работодатели ще бъдат освободени от задължението да уведомяват инспекцията по труда за липсата на промени.  **Подобряване на качеството и контрола върху дейностите за трудовомедицинско обслужване на работниците и служителите,** чрез създаване на законово основание за утвърждаване на стандарти за дейността на СТМ и усъвършенстване на разпоредбите относно минималния състав на СТМ.  **Оптимизиране дейността на съветите за координация, консултации и сътрудничество при разработването и осъществяването на политиката за осигуряване на здравословни и безопасни условия на труд, в т.ч. и за инспектиране на труда на национално равнище.**  Поставените цели съответстват на стратегическите приоритети за намаляване на административната тежест и по-добро регулиране. | |
| **3. Идентифициране на заинтересованите страни:**   * **Работодатели – 217 000**; * **Работници и служители - *2 530 852 бр***. (среден списъчен брой на наетите лица за страната през 2015 г., съгласно статистическите данни на НСИ); * **СТМ – 518 бр;** * **Комисия за регистриране на СТМ към министъра на здравеопазването** * **ИА ГИТ – 495 щатни бройки;** * **НСУТ и НСИТ.**   *Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* | |
| **4. Варианти на действие:**  *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.*  **Вариант на действие 1 „Без действие“:**  При този вариант на действие ще продължат да се наблюдават установените негативни последици от действащите разпоредби на ЗЗБУТ:   * Необосновано високата административна тежест на законовото задължение за подаване на уведомление в териториалната дирекция „Инспекция по труда“, с което се удостоверява липса на промяна на обстоятелствата, подлежащи на деклариране по чл. 15, ал. 1 на ЗЗБУТ; * Липсата на критерии за качеството и контрола върху услугата, която предоставят службите по трудова медицина на работодателите; * Правна несигурност по отношение на процеса на регистрация на СТМ; * Формално отношение и изпълнение на задълженията, които имат лицата от минималния състав на СТМ * Дублирането на функциите на Националния съвет за инспектиране на труда (НСИТ) и на Националния съвет по условия на труд (НСУТ) към министъра на труда и социалната политика.   **По отношение на задължението за подаване на уведомление:**  Видно от таблицата в т. 5.1. ежегодно около и над 160 хил. уведомления се подават от работодателите и приемат от служители на ИА ГИТ, като същите не съдържат данни за условията на труд, а само потвърждават липсата на промяна по отношение на вече декларирана информация. Като задължение за работодателите, подаването на уведомление е необоснована административна тежест от една страна, а от друга - ангажира ресурс на ИА ГИТ за приемането и обработката на документите, като натоварването на служителите, в т.ч. инспектори е особено интензивно към края на определения срок. Освен ангажирано време и ресурс, необходим за подаване на уведомлението, работодателите носят наказателна отговорност при неизпълнение на това задължение.  **По отношение на службите по трудова медицина**  Действащата разпоредба на чл. 25б, ал. 1, т. 2 от ЗЗБУТ изисква в минималния състав на СТМ да се включва лице с висше техническо образование и три години професионален опит в областта на безопасността и здравето при работа. Текстът „висше техническо образование“ създава неясноти относно професионалните направления в обхвата на висшето образование, които се изискват, и не съответства на законодателството в областта на висшето образование. Тъй като квалификацията и опита на лицата от минималния състав следва да се докажат със съответните документи, посочената неяснота затруднява процеса на регистрация на СТМ и води до забавяне на административно определените срокове.  **По отношение на дублираните функциите на НСИТ и на НСУТ към министъра на труда и социалната политика:**  При този вариант на действие НСУТ ще продължи да работи като постоянен орган за осъществяване на координация, консултации и сътрудничество при разработването и осъществяването на политиката за осигуряване на здравословни и безопасни условия на труд на национално ниво.  НСИТ няма проведени заседания от създаването си през 2012 г.  **Вариант на действие 2 „Приемане на проект на Закон за изменение и допълнение на Закона за здравословни и безопасни условия на труд“:**  При този вариант на действие ще бъде създадени следните възможности:  **По отношение на задължението за подаване на уведомление:**  Ще отпадне задължението за подаване на уведомление за около 160 000 работодатели годишно, с което ще се намали административната тежест и натоварването на служителите на ИА ГИТ. Това от своя страна ще освободи време и допълнителен ресурс за инспекционна дейност.  **По отношение на службите по трудова медицина**  **А.** **Промени, свързани с минималния състав на СТМ** *(Данните са от Регистъра на СТМ към м. април 2017 г.)****:***  Ще се осигури:   * съответствие със законодателството в областта на висшето образование относно изискването за образование на лицето с висше техническо образование; * правна сигурност по отношение на процеса на регистрация на СТМ.   **Б. Създаване на законово основание за разработване на стандарти за дейността на СТМ**:  Прилагането на стандарти ще подобри качеството и контрола върху дейностите за трудовомедицинско обслужване на работниците и служителите.  **По отношение на функциите на Националния съвет за инспектиране по труда и Националния съвет по условия на труд:**  При този вариант на действие ще бъде създадена възможност за:   * оптимизиране на дейността на НСУТ и НСИТ; * провеждане на ефективен социален диалог на национално равнище в областта на безопасните и здравословни условия на труд; * изпълнение на препоръките на Министерския съвет и Сметната палата за предприемане на действия за оптимизиране и актуализация на консултативните съвети на национално ниво. | |
| **5. Негативни въздействия:**  *Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.*  **5.1. Вариант на действие 1 „Без действие“:**  Негативните въздействия за заинтересованите страни са следните:  **За** р**аботодателите:**   * административна тежест, свързана със задължението за ежегодно подаване на уведомление за около 160 хиляди работодатели ежегодно;   По данни от ИА ГИТ броят на подадените уведомления и декларации по чл. 15 от ЗЗБУТ за периода 2015-2017 г. е както следва:   |  |  |  |  | | --- | --- | --- | --- | |  | **2017** | **2016** | **2015** | | Декларации | 53 871 | 49 867 | 54 679 | | Уведомления | 163 591 | 162 632 | 159 382 | | **Общо** | **217 462** | **212 499** | **214 061** |   Видно от таблицата, ежегодно около 160 хил. уведомления се подават от работодателите, като същите не съдържат данни за условията на труд, а само потвърждават липсата на промяна по отношение на вече декларирана информация. Административната тежест се изразява в: преки разходи за попълване и подаване на уведомленията по чл. 15, ал. 3 на ЗЗБУТ; необходимо време, персонал, глоби от наложени санкции за неизпълнение на задължението.   * слаба мотивация за осигуряване на трудово-медицинско обслужване на работниците и служителите.   **За работниците и служителите**:   * формално трудово-медицинско обслужване; * слаба превенция на рисковете за здравето и безопасността при работа.   **За ИА ГИТ:**   * необосновано висока административна тежест, свързана с обработка на уведомленията по чл. 15 от ЗЗБУТ; * ангажиране на инспектори с дейности по обработка на уведомленията, което затруднява изпълнението на основната им функция – инспектиране на труда.   **За СТМ:**   * формално изпълнение на основните дейности на СТМ; * нелоялна конкуренция; * лош имидж сред работодателите.   **За Комисията за регистриране на СТМ към министъра на здравеопазването**   * правна несигурност при преценка на документите за регистрация; * риск от неспазване на сроковете, определени в ЗЗБУТ за регистрация на СТМ.   **За НСУТ и НСИТ**  За НСУТ и НСИТ няма да има негативни въздействия.  **5.2. Вариант на действие 2 „Приемане на проект на Закон за изменение и допълнение на Закона за здравословни и безопасни условия на труд“:**  Приемането на вариант на действие 2 няма да породи допълнителни разходи и други негативни въздействия за заинтересованите страни, с изключение на **СТМ.**  Възможно е промените да се отразят негативно на някои СТМ, които не са осигурили достатъчно ресурс за дейността си. | |
| **6. Положителни въздействия:**  *Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.*  **6.1. Вариант на действие 1 „Без действие“:**  Заинтересованите страни няма да реализират ползи при вариант на действие 1 „Без намеса“.  **6.2. Вариант на действие 2 „Приемане на проект на Закон за изменение и допълнение на Закона за здравословни и безопасни условия на труд“:**  **За** р**аботодателите:**   * намаляване на административна тежест, поради спестени разходи за подаване на уведомленията по чл. 15, ал. 3 на ЗЗБУТ: спестено време; намаляване на разходите за персонал и др. разходи, свързани с изплащане на глоби от наложени санкции за неизпълнение на задължението. * повишена мотивация за осигуряване на трудовомедицинско обслужване на работниците и служителите. * реализиране на мерки за превенция на здравето и безопасността на работното място; * получаване на качествена услуга от СТМ.   **За работниците и служителите:**   * по-добра защита на здравето и безопасността при работа;   **За ИА ГИТ:**   * намаляване на административна тежест, свързана с обработка и съхраняване на уведомленията по чл. 15 от ЗЗБУТ; * освобождаване на ресурси, необходими за контролна дейност.   **За СТМ:**   * повишаване на качеството на предлаганите услуги; * лоялна конкуренция; * подобряване на имиджа сред работодателите.   **За Комисията за регистриране на СТМ към министъра на здравеопазването:**   * осигуряване на правна сигурност при преценка на документите за регистрация.   **За НСУТ и НСИТ**   * оптимизиране на дейността на съветите в областта на безопасността и здравето при работа към министъра на труда и социалната политика; * провеждане на ефективен социален диалог на национално равнище в областта на безопасните и здравословни условия на труд; * изпълнение на препоръките на Министерския съвет и Сметната палата за предприемане на действия за оптимизиране и актуализация на консултативните съвети на национално ниво. | |
| **7. Потенциални рискове:**  *Посочете възможните рискове от приемането на нормативната промяна, включително възникване на съдебни спорове.*  Не са идентифицирани конкретни рискове при реализирането на вариант 2. | |
| **8.1. Административната тежест за физическите и юридическите лица:**  ☐ Ще се повиши  ☒ Ще се намали  ☐Няма ефект  Намаляването на административната тежест се изразява в: намаляването на преките разходи за обработка и съхраняване на уведомленията по чл. 15, ал. 3 на ЗЗБУТ; спестено време; намаляване на разходите за персонал и др. разходи, свързани с изплащане на глоби от наложени санкции за неизпълнение на задълженията по ЗЗБУТ.  **8.2. Създават ли се нови регулаторни режими? Засягат ли се съществуващи режими и услуги?**  Със ЗИД на ЗЗБУТ не се създават нови регулаторни режими. Предлагат се промени, свързани с регистрационния режим на СТМ и с качеството на предлаганата от тях услуга. | |
| **9. Създават ли се нови регистри?**  Не.  *Когато отговорът е „да“, посочете колко и кои са те……………………………………….* | |
| **10. Как въздейства актът върху микро-, малките и средните предприятия (МСП)?**  ☒Актът засяга пряко МСП  ☐ Актът не засяга МСП  ☐ Няма ефект  Промените в ЗЗБУТ не са насочени директно към МСП, но се очаква да имат положително въздействие върху тях, тъй като водят до намаляване на административната тежест за всички работодатели, до създаване на условия за повишаване на качеството на трудовомедицинското обслужване в предприятията и до защита на права на работниците и служителите. | |
| **11. Проектът на нормативен акт изисква ли цялостна оценка на въздействието?**  ☐ Да  ☒ Не | |
| **12. Обществени консултации:**  Законопроектът ще бъде публикуван на портала за обществени консултации и на интернет страницата на МТСП. Справката за отразените становища ще бъде публикувана на портала за обществени консултации и на интернет страницата на МТСП.  Проектът на ЗИДЗЗБУТ ще се съгласува в съответствие с чл. 32, ал. 1 от Устройствения правилник на Министерския съвет и на неговата администрация с всички министерства.  Проектът на ЗИДКТ ще бъде обсъден в рамките на Националния съвет за условия на труд и Националния съвет за тристранно сътрудничество.  *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* | |
| **13. Приемането на нормативния акт произтича ли от правото на Европейския съюз?**  ☐ Да  ☒ Не  ………………………………………………………………………………………………….  ………………………………………………………………………………………………….  *Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* | |
| **14. Име, длъжност, дата и подпис на директора на дирекцията, отговорна за изработването на нормативния акт:**  **Име и длъжност: Калина Петкова, директор ДТПООУТ**  **Дата: 28.07.2017 г.**  **Подпис: (п)** | |